ผมถ่ายเป็นเลือดสีแดงสดพร้อมอุจจาระมา2วันแล้ว สงสัยว่าจะเป็นริดสีดวงภายในรึป่าวครับเพราะว่าไม่มีตุ่มยื่นออกมา แล้วสามารถใช้ยาเหน็บได้เรยรึป่าวครับ
สวัสดีค่ะ @ อาการถ่ายอุจจาระมีเลือดออกสีแดงสด สามารถเกิดได้จากหลายสาเหตุ ได้แก่ ริดสีดวงทวาร, มีแผลฉีกขาดที่รูทวารจากอาการท้องผูก, ทวารหนักและลำไส้อักเสบ, มีติ่งเนื้อที่ลำไส้, ลำไส้ขาดเลือด, เนื้องอกต่างๆที่ลำไส้ เป็นต้น @จากที่ หากไม่มีติ่งเนื่อยื่นออกจากรูทวาร อาจระบุสาเหตุยังไม่ได้ แต่โรคที่พบบ่อย คือ ริดสีดวงทวาร และแผลฉีกขาดที่รูทวารจากอาการท้องผูก ซึ่งหากอยากใช้ยาเหน็บแบบริดสีดวงทวาร สามารถทดลองใช้ได้ค่ะ แต่แนะนำให้ปรับเปลี่ยนพฤติกรรมเพื่อลดอาการท้องผูกร่วมด้วย ได้แก่ การรับประทานอาหารที่มีกากใยเพิ่มขึ้น ดื่มน้ำเปล่าเพิ่มขึ้น และพยายามออกกำลังกายสม่ำเสมอค่ะ @หากอาการไม่ดีขึ้น ควรไปพบแพทย์เพื่อตรวจวินิจฉัยโรคอีกทีนะคะ